Diari Oficial de la Generalitat Valenciana


Sumari del DOGV 8940, del 30-10-2020 (2020/8732)

RESOLUCIÓ de 21 d'octubre de 2020, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8732


Data del document
:   21-10-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 21 d'octubre de 2020, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2020/8732]  
  
Antecedents de fet  
1. En data 18 de maig de 2020, va ser publicada en el Diari Oficial de la Generalitat Valenciana (DOGV 8813), la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.  
2. A aquesta convocatòria s'han presentat un total de quaranta-tres sol·licituds, de les quals set han sigut excloses i tres presenten errors materials en la tramitació del procediment per part de les entitats sol·licitants.  
3. Tenint en compte l'informe de l'òrgan instructor, de data 6 d'octubre de 2020, es desprén de la informació que hi ha en el seu poder que les entitats sol·licitants compleixen tots els requisits necessaris per a accedir a les subvencions, d'acord amb el que s'estableix en l'article 164.f, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La comissió de valoració, segons el que s'estableix en l'article 37.8 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament (d'ara en avant l'Ordre 3/2017, de 31 de maig), en la reunió de data 6 d'octubre de 2020 ha emés informe en el qual es concreta el resultat de l'avaluació de les sol·licituds, d'acord també a l'esmentat article 164.f, i sobre la base d'això ha formulat la corresponent proposta motivada de resolució definitiva de la convocatòria de subvencions.  
5. En la reunió del 6 d'octubre de 2020, la comissió de valoració ha expressat:  
1) Pel que respecta als projectes d'actuacions generals en matèria d'acció humanitària, i tenint en compte les disponibilitats pressupostàries de les línies S8303000 i S5005000 per a la modalitat de projectes generals d'acció humanitària, no és possible finançar el total de sol·licituds. Per això, aquesta comissió determina que la puntuació mínima per a obtindre subvencions pel total del pressupost validat en aquesta convocatòria és de 88,00 punts.  
La distribució de fons entre les huit sol·licituds amb major puntuació genera un romanent de 107.207,88 euros en el capítol IV, mentre que en el capítol VII existeix un romanent de 395.656,02 euros. En aplicació del principi de suficiència del finançament de les actuacions, la comissió estima que és procedent distribuir aquests romanents en la següent sol·licitud el projecte de la qual ha superat la valoració tècnica, per la qual cosa s'acorda que la puntuació mínima per a obtindre subvencions d'una banda del pressupost validat en aquesta convocatòria és de 88 punts. Per tant, aquesta comissió proposa finançar parcialment la sol·licitud SOLHUM/2020/0028, amb un import de 107.207,88 euros fins a esgotar els fons del capítol IV, i de 133.650,00 euros en el capítol VII. Aquesta distribució esgota els fons en el capítol IV i genera un romanent de 262.006,02 euros en el capítol VII.  
  
2) Pel que respecta als projectes específics de prevenció i mitigació de la violència sexual i de gènere en dones i població infantil, totes les sol·licituds superen la puntuació mínima, per la qual cosa aquesta comissió determina que la puntuació mínima per a obtindre subvencions pel total del pressupost validat en aquesta convocatòria és de 94 punts. Per això i tenint en compte la disponibilitat pressupostària de la línia S8325000, existeix un romanent de 542,07 - euros, que d'acord amb el que estableix l'apartat 3 del resolc tretzé de la convocatòria, no es podrà reassignar a les sol·licituds pendents de finançar de l'altra modalitat.  
  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
II. Així mateix, en la tramitació d'aquest procediment s'ha tingut present el que s'estableix en l'Ordre 3/2017, de 31 de maig, la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que quant a l'entrada en vigor i al règim transitori per a la seua aplicació, cal tindre en compte el que assenyala la seua disposició transitòria huitena.  
  
En virtut d'això, i de l'informe de l'òrgan instructor, i l'acta de la comissió de valoració, que ha adoptat en la sessió de 6 d'octubre de 2020, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que apareix especificat en aquest dins del crèdit disponible en les aplicacions pressupostàries i línies que s'especifiquen a continuació:  
- Línia S8303000, «Subvencions destinades a finançar projectes de desastres, conflictes humans i promoció i defensa de drets humans», dotada amb un import de 2.200.000,00 euros, en el capítol IV, per al finançament de despeses corrents, en l'aplicació pressupostària 24.89.74.653.74.6.  
- Línia S5005000, «Subvencions a ONGD per a acció humanitària», dotada amb un import de 700.000,00 euros, en el capítol VII, per al finançament de despeses de capital, en l'aplicació pressupostària 19.25.85.355.88.6.  
- Línia S8325000, «Prevenció i mitigació de la violència sexual i de gènere en dones i població infantil», dotada amb un import de 500.000,00 euros, en el capítol IV, per al finançament de despeses corrents, en l'aplicació pressupostària 77.25.01.534.42.4.  
Les entitats beneficiàries hauran de presentar el model d'acceptació normalitzat en el termini de deu dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18691&version=amp.  
L'incompliment de la comunicació d'acceptació, en aquest termini determinarà l'exclusió de la convocatòria.  
Sense perjudici del que s'assenyala en el punt anterior, qualsevol sol·licitant podrà renunciar a la subvenció abans del deslliurament dels fons de manera expressa, de manera telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents. La renúncia a la subvenció determinarà l'exclusió de la convocatòria.  
  
Segon  
Denegar les sol·licituds de les entitats i projectes esmentats en l'annex II, de la present resolució, pels motius que s'especifiquen en aquest.  
  
  
Tercer  
Excloure'n les entitats i projectes esmentats en l'annex III de la present resolució, pels motius que s'hi especifiquen.  
  
Quart  
Excloure'n les entitats i projectes esmentats en l'annex IV de la present resolució per incórrer l'entitat sol·licitant en error material en la tramitació del procediment.  
  
Cinqué  
Comunicar a les entitats beneficiàries el pressupost validat d'execució del projecte l'execució del qual ha d'adequar-se a aquest. Les entitats beneficiàries que s'assenyalen a continuació, hauran de presentar la reformulació del projecte en els termes que s'haja comunicat per la Direcció General de Cooperació Internacional al Desenvolupament, en el termini de deu dies hàbils a comptar de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'url http://www.gva.es/es/inicio/procedimientos'id\_proc=18935&version=amp:  
- Modalitat: Projectes generals d'acció humanitària: SOLHUM/2020/0028 i SOLHUM/2020/0035  
€ Modalitat: Prevenció i Mitigació de la violència sexual i de gènere en dones i població infantil: SOLHUM/2020/0002  
L'incompliment de la comunicació de reformulació en aquest termini determinarà l'exclusió de la convocatòria.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18637&version=amp, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 21 d'octubre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.